ท่าอากาศยานสุวรรณภูมิ สรุปรายงานการคัดกรองผู้โดยสารตามมาตรการป้องกันการแพร่ระบาดของโรค COVID–19 พบผู้โดยสารระหว่างประเทศมีไข้ 1 คน
ท่าอากาศยานสุวรรณภูมิ สรุปรายงานการคัดกรองผู้โดยสารตามมาตรการป้องกันการแพร่ระบาดของโรค COVID–19 พบผู้โดยสารระหว่างประเทศมีไข้ 1 คน ท่าอากาศยานสุวรรณภูมิ บริษัทท่าอากาศยานไทย จำกัด (มหาชน) หรือ ทอท. รายงานผลการปฏิบัติงานของศูนย์ปฏิบัติการภาวะฉุกเฉินท่าอากาศยานสุวรรณภูมิ หรือ EOC COVID-19 (EMERGENCY OPERATION CENTER ) ประจำวันที่ 28 มีนาคม 2563 ระหว่างเวลา เวลา 00.00 น.- 23.59 น. ของวันที่ 27 มีนาคม 2563 โดยมีเที่ยวบินมาใช้บริการที่ท่าอาศายานสุวรรณภูมิทั้งสิ้น 340 เที่ยวบิน แบ่งเป็น เที่ยวบินระหว่างประเทศ จำนวน 195 เที่ยวบิน จำนวนผู้โดยสารขาออกจำนวน 98 เที่ยวบิน ขาเข้าจำนวน 97 เที่ยวบิน ส่วนเที่ยวบินภายในประเทศ จำนวน 145 เที่ยวบิน เป็นผู้โดยสารขาออกจำนวน 73 เที่ยวบิน ขาเข้าจำนวน 72 เที่ยวบิน มีจำนวนผู้โดยสารที่เดินทางผ่านเข้า - ออก ทั้งสิ้น 21,725 คน แบ่งเป็นผู้โดยสารระหว่างประเทศ จำนวน 16,053 คน แบ่ง และผู้โดยสารภายในประเทศ จำนวน 5,672 คน ทั้งนี้ เมื่อเปรียบเทียบตัวเลขเที่ยวบินและผู้โดยสารจากช่วงเดียวกันของปีที่แล้ว พบว่ามีจำนวนเที่ยวบินมาใช้บริการที่ท่าอากาศยานสุวรรณภูมิลดลงร้อยละ 67.7 และจำนวนผู้โดยสารลดลงร้อยละ 86.3สำหรับการปฏิบัติงานของด่านควบคุมโรคติดต่อระหว่างประเทศ ภายในท่าอากาศยานสุวรรณภูิม ดำเนินการคัดกรองผู้โดยสารขาเข้าระหว่างประเทศ จำนวนทั้งสิ้น 1,906 คน ไม่พบผู้โดยสารเข้าเกณฑ์สอบสวนโรค หรือ PUI แต่พบผู้โดยสารคนไทยมีไข้ 1 คน เจ้าหน้าที่ได้ดำเนินการเก็บตัวอย่างส่งตรวจรอผล Lab แล้วอย่างไรก็ตาม ในวันที่ 27 มีนาคม 2563 มีเที่ยวบินที่มาจากประเทศเกาหลี จำนวน 2 เที่ยวบิน คือสายการบิน KOREAN AIRLINES มีจำนวนผู้โดยสารทั้งสิ้น 242 คน เป็นผู้โดยสารคนไทยจำนวน 209 คน ซึ่งในจำนวนนี้มีผู้โดยสารที่เป็นแรงงานไทยที่เดินทางมาจากประเทศเกาหลี ที่มีวีซ่าการเดินทางหมดอายุ หรือ Overstay จำนวน 152 คน และตรวจไม่พบผู้โดยสารที่เข้าเกณฑ์ PUI นอกจากนี้ยังได้ดำเนินการคัดกรองผู้โดยสารขาออก จำนวนทั้งสิ้น 14,147 คน ไม่พบผู้โดยสารเข้าเกณฑ์ PUI